**ПРЕДЛОГ**

РЕПУБЛИКА СРБИЈА

ОПШТИНА ПРИЈЕПОЉЕ

Општинска управа

Датум: 20.01.2025.год

П Р И Ј Е П О Љ Е

На основу члана 10. Закона о стратешкој процени утицаја на животну средину („Сл. гласник РС“, бр. 94/24), члана 136. став 1. Закона о општем управом поступку („Сл. гласник РС“, бр. 18/16 и 95/18 - аутентично тумачење и 2/23 - одлука УС), члана 73. Статута општине Пријепоље ( „Сл. гласник општине Пријепоље“, бр. 3/19 и 3/21), Општинска управа општине Пријепоље, доноси:

**О Д Л У К У**

**да се не спроводи поступак стратешке процене утицаја на животну средину
Локалног плана управљања отпадом општине Пријепоље за период 2025 - 2035. године**

 Не приступа се изради стратешке процене утицаја на животну средину Локалног плана управљања отпадом општине Пријепоље за период 2025 - 2035. године (у даљем тексту План).

 Локални план управљања отпадом општине Пријепоље за период 2025 - 2035. године представља документ, којим се дефинишу циљеви и организује процес управљања отпадом, за период од 10 година.

План садржи нарочито: очекиване врсте, количине и порекло укупног отпада на територији; очекиване врсте, количине и порекло отпада који ће бити искоришћен или одложен у оквиру територије обухваћене планом; очекиване врсте, количине и порекло отпада који ће се отпремити у друге јединице локалне самоуправе; циљеве које треба остварити у погледу поновне употребе и рециклаже отпада у области која је обухваћена планом; програм сакупљања отпада из домаћинства; програм сакупљања опасног отпада из домаћинства; програм сакупљања комерцијалног отпада; програм управљања индустријским отпадом; предлоге за поновну употребу и рециклажу компонената комуналног отпада; програм смањења количина биоразградивог и амбалажног отпада у комуналном отпаду; програм развијања јавне свести о управљању отпадом; локацију постројења за сакупљање отпада, третман, односно поновно искоришћење и одлагање отпада, укључујући податке о локацијским условима; мере за спречавање кретања отпада који није обухваћен планом и мере за поступање са отпадом који настаје у ванредним ситуацијама; мере санације неуређених депонија; надзор и праћење планираних активности и мера; процену трошкова и изворе финансирања за планиране активности; могућности сарадње између две или више јединица локалне самоуправе; рокове за извршења планираних мера и активности; друге податке, циљеве и мере од значаја за ефикасно управљање отпадом.

 О неприступању изради стратешке процене утицаја на животну средину Локални план управљања отпадом општине Пријепоље за период 2025 - 2035. године, одлучено је из следећих разлога:

- Локалним планом управљања отпадом општине Пријепоље предвиђа се предузимање мера и активности са циљем организације процеса управљања отпадом, чиме се у свим сегментима спречавају или смањују штетне последице по здравље људи и животну средину;

- Увидом у критеријуме за одређивање могућих карактеристика значајних утицаја, садржаних у Прилогу I Закона о стретешкој процени утицаја на животну средину („Сл. гласник РС“, бр. 94/24) може се закључити да План својом концепцијом неће имати негативан утицај на животну средину, на микро и макро нивоу, у односу на постојеће планове, укључујући и оне у различитим хијерархијским структурама.

- Просторним планом општине Пријепоље („Сл. гласник општине Пријепоље“, бр.3/11) приоритетни циљеви у области заштите животне подразумевају и увођење одрживог система управљања отпадом како би се смањило загађење животне средине, кроз доношење Локалног и Регионалног плана управљања отпадом. На тај начин ће се дефинисати сви могући поступци, мере и принципи одрживог управљања отпадом, без штетног утицаја на животну средину.

На Предлог Одлуке да се не спроводи поступак стратешке процене утицаја на животну средину Локалног плана управљања отпадом општине Пријепоље за период 2025 - 2035. године прибављена је сагласност органа надлежног за заштиту животне средине Одељења за урбанизам, комуналне, имовинско-правне и друге сродне послове, бр. \_\_\_\_\_\_\_\_\_­­.

Ова Одлука саставни је део Одлуке о приступању изради Локалног плана управљања отпадом општине Пријепоље 2025 - 2035. године и објављује се у „Службеном гласнику општине Пријепоље“.

О б р а з л о ж е њ е

Члановима 13. и 14. Закона о управљању отпадом („Сл. гласник РС“, бр. 36/09, 88/10, 14/16, 95/18 и др. закон и 35/23) прописана је обавеза локалне самоуправе да изради Локални план управљања отпадом, којим се дефинишу циљеви и организује процес управљања отпадом, за период од 10 година.

Чланом 10. Закона о стратешкој процени утицаја на животну средину („Сл. гласник РС“, бр. 94/24), прописано је да орган надлежан за припрему плана може одлучити да се не спроводи поступак стратешке процене утицаја на животну средину о чему претходно прибавља сагласност органа надлежног за послове заштите животне средине и мишљење заинтересованих органа и организација. Одељење за урбанизам, комуналне, имовинско-правне и друге сродне послове општине Пријепоље спровело је поступак одлучивања о потреби израде стратешке процене утицаја на животну средину Локалног плана управљања отпадом општине Пријепоље за период 2025 - 2035. године, по прибављеној сагласнсоти органа надлежног за заштиту животне средине Одељења за урбанизам, комуналне, имовинско-правне и друге сродне послове.

 На основу сведа наведеног решено је као у диспозитиву.

ПОУКА О ПРАВНОМ СРЕДСТВУ: Против овог Решења може се изјавити жалба другостепеном органу Министарству заштите животне средине Републике Србије, у року од 15 дана од дана пријема Решења, односно од дана његовог објављивања.

ОПШТИНА ПРИЈЕПОЉЕ

ОПШТИНСКА УПРАВА